open-index/open-wikipedia-markdown huggingface dataset:
Artti Pohjanheimo

**Artti Pohjanheimo** (s. 4. elokuuta 1949 Jokioinen) on suomalainen taidemaalari. Pohjanheimo valmistui Suomen Taideakatemian koulusta vuonna 1974. Hän on tehnyt muotokuvia muun muassa akateemikko Joonas Kokkosesta, ministeri Antti Tanskasesta, tohtori Pentti Arajärvestä, professori Kimmo Kontulasta (Suomen Kulttuurirahasto) ja kansleri Ilkka Niiniluodosta. Hän on toiminut Taideteollisen korkeakoulun käsivarapiirustuksen tuntiopettajana vuosina 1990–1993.

Pohjanheimon vanhemmat ovat maataloustutkija, professori Onni Pohjanheimo ja Kaarina Pohjanheimo (o.s. Pakarinen). Hänen puolisonsa on Elisa ja hänellä on yksi poika (s. 1994).

## Lähteet

## Aiheesta muualla
* www.artti.fi
* Artti Pohjanheimo kuvataiteilijamatrikkelissa
Otasilmäruoho

**Otasilmäruoho** (*Euphrasia salisburgensis*) on yksivuotinen, ruohovartinen Euroopan vuoristoseutujen kasvi. Otasilmäruoho elää muiden silmäruohojen tapaan puoliloisena muilla kasveilla.

## Ulkonäkö ja koko

Otasilmäruoho kasvaa 5–15 senttimetriä korkeaksi. Kasvin varsi on haaraton tai niukkahaarainen, lähes kalju ja väriltään yleensä punaruskean vihreä. Lehdet ovat vastakkain, varren yläosassa osin myös kierteisesti. Muodoltaan lehdet ovat pieniä, kapeita, suippotyvisiä, ruodittomia ja saha- tai nyhälaitaisia. Lehden hampaat ovat suippoja ja hammaspareja on vain kaksi tai kolme. Kukkien tukilehdet ovat lähes varsilehtien kaltaisia. Kukat ovat pienikokoisia ja sijaitsevat yksittäin tukilehtien hangassa. Kukan teriö on lyhyttorvinen ja valkoinen, teriön takasivu on noin 7 mm. Lyhyt ylähuuli on kaksihalkoinen, pidempi alahuuli kolmiliuskainen ja sen tyvellä on keltainen täplä. Otasilmäruoho kukkii Suomessa heinäkuussa.

Otasilmäruoho muistuttaa läheisesti samoilla kasvupaikoilla esiintyvää yleistä pohjansilmäruohoa (*E. wettsteinii*).

## Levinneisyys
Otasilmäruohoa tavataan vuoristoseuduilla Etelä- ja Keski-Euroopassa, Britteinsaarilla ja Fennoskandian tunturiseuduilla. Laji tunnetaan myös Turkista. Suomessa otasilmäruoho kasvaa hyvin harvinaisena ainoastaan Kilpisjärven Pikku-Mallalla ja Saanalla. Laji löydettiin Suomesta ensimmäisen kerran vuonna 1932.

## Elinympäristö
Otasilmäruoho kasvaa Suomessa alapaljakalla, avoimilla ja kuivilla lapinvuokkokankailla ja pahdanjuurilla. Laji on kalkinvaatija.

Kuten muut silmäruohot, myös otasilmäruoho on puoliloinen, joka ottaa ravintonsa osittain muista kasveista imujuurien avulla. Silmäruohot loisivat monilla ruoho-, heinä- ja sarakasveilla, joskus jopa toisilla silmäruohoilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.
* Väre, Henry: *Otasilmäruoho*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 154.

### Viitteet

## Aiheesta muualla
* Kasviatlas 2022: Otasilmäruohon levinneisyys Suomessa.
* Suomen Lajitietokeskus: Otasilmäruoho – ''Euphrasia salisburgensis''
* Pohjolan kasvien pauloissa: ''Euphrasia salisburgensis'' - otasilmäruoho
Sila

**Sila** (myös **selustin** tai **setolkka**) on hevosen valjaiden osa. Se on muodoltaan lähinnä leveä remmi, joka kulkee hevosen selän poikki. Siinä on usein pehmusteet sekä kaksi ohjasrengasta, joiden kautta ohjakset kulkevat. Sila kiinnittyy rinnan alta niinkutsutulla tiukalla mahavyöllä. Silalla on kaksi tehtävää: hyvin kevyessä ajossa (esimerkiksi kilpa-ajossa) aisat voivat kiinnittyä suoraan silaan, jolloin hevosen veto välittyy silan kautta; raskaammassa ajossa aisat kiinnittyvät länkiin mutta kulkevat silan kautta, jolloin sila estää aisoja liikkumasta häiritsevästi.

Sila kuuluu usein hevosen valjaisiin. Joskus käytetään pelkkiä länkiä ilman silaa, mikäli ei ole vaaraa, että vedettävä ajoneuvo voisi liikkeillään nostaa tai laskea aisoja siten, että länget painaisivat hevosen kaulaa. Ajoliinoilla kuormaa vedettäessä voidaan käyttää länkien kanssa pelkkää silaa ilman mahavyötä.
Lumikammi

**Lumikammi** on vanha suomalaisten eränkävijöiden yöpymismaja. Lumikammin tekoon kasataan ensin suuri kasa lunta, ja sitten se koverretaan ontoksi niin, että sinne sopii nukkumaan yhdestä kolmeen henkilöä. Nukkumatason tulee olla oviaukkoa ylempänä. Ilmanvaihtoa varten pitää kattoon tehdä pieni reikä esimerkiksi suksisauvalla pistämällä. Lumikammin sisällä on syytä pitää palavaa kynttilää ilmaisemaan että siellä on riittävästi happea.

## Katso myös
*Kammi 

## Aiheesta muualla
*Metsästäjä 1, 2009
*Retki-lehti 2018
Kis-konepistooli

**Kis-konepistooli** () on puolalainen konepistooli. Aseen suunnittelivat Jan Piwnikin johtamaan vastarintajoukkoon kuuluneet insinöörit ja sen rakenne perustui englantilaiseen Sten-konepistooliin.

Ase suunniteltiin rakenteeltaan mahdollisimman yksinkertaiseksi, jotta sitä voitiin valmistaa hyvin vaatimattomilla työkaluilla. Asetta valmistettiin yhteensä ainoastaan noin 40 kappaletta.
 
## Katso myös
*Błyskawica
Kis (täsmennyssivu)

**Kis** voi viitata seuraaviin asioihin:

* Kis tai Kiss, yleinen unkarilainen sukunimi
* Kis, puolalainen konepistooli
* Kiš, muinainen kaupunki pohjoisessa Sumerissa

__DISAMBIG__
__EISISLUETT__
Chirinda

**Chirinda** on suojeltu, 950 hehtaarin laajuinen metsäalue Zimbabwessa, Selinda-vuoren rinteillä 1&nbsp;100–1&nbsp;240 metrin korkeudessa. Siellä kasvaa useita harvinaisia puulajeja. Chirindassa tavataan säännöllisesti 73 lintulajia, joista kuurintatasku (*Swynnertonia swynnertoni*) on uhanalainen.

Chirinda on maailman eteläisin trooppinen sademetsäalue. Samantyyppistä metsää kasvoi ennen laajemminkin eteläisillä ylänköalueilla. Sitä ympäröi joka puolelta viljelysmaat, ja salametsästys polttopuiden keräämisen ohella ovat väestön lisääntymisen myötä kasvava uhka.

Selinda-vuori nousee 1&nbsp;200 metriä ympäröivän tasangon yläpuolelle, ja tuuli pääsee puhaltamaan sinne esteettä Intian valtamereltä asti. Niinpä vuoren rinteillä on usein sumua ja pilviä, ja siellä saadaan vuosittain noin 1400 mm orografista sadetta.

## Lähteet
Leukippe

**Leukippe** () oli kreikkalaisessa mytologiassa ja kirjallisuudessa usean eri naishahmon nimi.

* Leukippe, yksi nymfeistä, jotka olivat Persefonen seurassa, kun Haades sieppasi tämän.
* Leukippe, Iloksen puoliso ja Laomedonin äiti
* Leukippe, Thestorin tytär
* Leukippe, Thestioksen puoliso
* Leukippe, yksi minyadeista, Orkhomenoksen Minyaan tytär.
* Leukippe, Kleitofonin rakastettu Akhilleus Tatioksen romaanissa *[[Leukippe ja Kleitofon]]*

## Lähteet
Miguel Herrero Javaloyas

**Miguel Alfonso Herrero Javaloyas** eli **Míchel** (s. 29. heinäkuuta 1988 Burjassot) on espanjalainen jalkapalloilija. Hän on pelannut Espanjan Primera Divisiónissa Valencian, Deportivo La Coruñan, Levanten, Getafen ja Real Valladolidin joukkueissa. Hän on pelannut yhden kauden Kiinassa. Hän edustaa kaudella 2022–2023 neljännellä sarjatasolla pelaavaa Hérculesta. Hän on pelipaikaltaan keskikenttäpelaaja.

## Ura
Míchel aloitti uransa kotikaupunkinsa Burjassotista. Sieltä hän siirtyi Valencian reservijoukkueeseen. Míchel sai kutsun Valencian edustusjoukkueeseen, kun keskikenttäpelaajat Rubén Baraja, Edu ja Manuel Fernandes olivat sairastuvalla. Ensiesiintymisensä pääsarjassa hän teki vierasottelussa Barcelonaa vastaan. Aikaisemmin hän oli pelannut jo ensimmäisen ottelunsa Copa del Reyn ottelussa Club Portugaletea vastaan, jossa hän myös onnistui maalinteossa.

Míchel siirtyi lainasopimuksella kaudeksi 2010–2011 Deportivo La Coruñaan ja seuraavaksi kaudeksi Hérculesiin. Pisimpään hän edusti Real Valladolidia kausina 2016–2021.

Míchel pelasi neljä ottelua Espanjan alle 21-vuotiaiden maajoukkueessa vuonna 2009 ja teki niissä yhden maalin.

## Lähteet

## Aiheesta muualla
* Míchelin tilastot BDFutbol-sivustolla
ALICE (koelaitteisto)

**ALICE** eli **A Large Ion Collider Experiment** on yksi Large Hadron Colliderin kuudesta koelaitteistosta. ALICE-projektissa työskentelee noin tuhat tutkijaa 111:stä laitoksesta 31:stä maasta. Suomesta hankkeessa ovat mukana Fysiikan tutkimuslaitos ja Jyväskylän yliopiston fysiikan laitos.

Koelaitteisto on 26 metriä pitkä, 16 metriä leveä ja 16 metriä korkea, ja sen massa on 10&nbsp;000 tonnia. Laitteistoon kuuluu useita erilaisia ilmaisimia.

## Tutkimus

Normaaleissa olosuhteissa kvarkit ovat vahvaa vuorovaikutusta siirtävien gluonien välityksellä sitoutuneita toisiinsa muodostaen hadroneita. Aineen olotila, jossa kvarkit eivät ole enää sitoutuneita toisiinsa ja ovat *vapaita*, kutsutaan kvarkkigluoniplasmaksi, jota uskotaan olleen 20–30 mikrosekunnin ajan alkuräjähdyksen jälkeen. ALICE-koelaitteiston päätehtävänä onkin tutkia raskasionitörmäytyksessä syntynyttä kvarkkigluoniplasmaa. Kvarkkigluoniplasman luomiseen vaaditaan suuri ainetiheys ja hyvin korkea lämpötila. Törmäytyksen ALICE:ssa toteutetaan lyijyioneilla, joiden törmäyttämisessä syntyy enemmän kuumaa ja tiheää ainetta kuin pelkkien protonien törmäyttämisessä.

## Lähteet

## Aiheesta muualla
Korkearesoluutioinen kaaviokuva ALICE-koelaitteistosta (.jpg)
Brick by Boring Brick

**Brick by Boring Brick** on yhdysvaltalaisen rock-yhtye Paramoren toinen single sen kolmannelta studioalbumilta *[[Brand New Eyes]]*.

## Vastaanotto
Single sai positiivista palautetta brittiläiseltä Digital Spy -sivustolta, joka antoi singlelle neljä tähteä viidestä. Sivustolla kuvailtiin singleä "tarttuvaksi ja herkullisen pimeäksi" (kuvaa laulun kohtaa "Well go get your shovel, and we'll dig a deep hole" *suom*. "Mene hakemaan lapiosi ja kaivamme syvän kuopan"). Single sai positiivista palautetta myös radiokanava *[[BBC]]:ltä*, joka antoi täydet viisi tähteä ja totesi kappaleen olevan "yksinkertaisesti viisas" ja 

## Musiikkivideo
### Tausta
Singlen musiikkivideo kuvattiin Los Angelesissa 8. lokakuuta 2009 ja sen ohjasi Meiert Avis (New Found Glory, U2).

MTV:n haastattelussa basisti Jeremy Davis kertoi, että yhtye käsittelee singlen musiikkivideota ennen kuin aletaan päättämään mitään sen ohjaajasta. Video on Paramoren ensimmäinen, jossa bändi ei esiinny soittamassa yhdessä bändinä. Lisäksi videossa esiintyy kaikki bändin jäsenet, kun edellisissä videoissa on näkynyt vain lyhyen ajan joitakin soittajia. Video on myös ensimmäinen, joka on kuvattu green screenin edessä. Kitaristi Josh Farro vertasi musiikkivideota vuoden 2006 espanjalaiseen fantasiaelokuvaan *[[Pan's Labyrinth]]*. Video julkaistiin 23. marraskuuta 2009 Paramoren virallisella nettisivustolla.

### Juoni
Tyttö kävelee satumaailmaan, mutta mitä syvemmäs hän satumaailmaan joutuu, sitä pimeämmäksi ja kauheammaksi kaikki muuttuu. Lopussa tyttö tippuu kuoppaan, jota kitaristi Josh Farro on kaivanut koko videon ajan. Satumaailma onkin valetta ja mitä syvemmälle tyttö joutuu tähän valheeseen, sitä kauheammaksi kaikki muuttuu. Laulaja Hayley Williams on todennäköisesti tarinan kertoja, basisti Jeremy Davis on ritari, rumpali Zac Farro on rosvo ja kitaristi Taylor York on menninkäinen.
Šonat

**Šonat** eli **shonat** ovat afrikkalainen etninen ryhmä.  Zimbabwen asukkaista 80&nbsp;% on šoneja, ja heitä elää myös Botswanassa ja eteläisessä Mosambikissa. Yhteensä šoneja arvioidaan olevan noin yhdeksän miljoonaa. Šonat puhuvat monia eri murteita, joista on koottu šonan kieli.  

Perinteisesti šonat ovat eläneet suurehkoina ryhminä, joihin on kuulunut muutamia sukuja. Perinteinen šonien perusruoka on paksua, rakenteeltaan perunamuussin kaltaista maissipuuroa, jonka kanssa syödään vihannes- tai lihakastiketta. Šonat tunnetaan myös kiviveistoksistaan.

## Lähteet
Marko Lapinkoski

**Marko Lapinkoski** (s. 2. lokakuuta 1969 Oulu) on suomalainen  jääkiekkoilija, jonka ura alkoi Oulun Kärpistä kaudella  päättyi Suomi-sarjaan pietarsaarelaiseen Jeppis Hockeyhyn kaudella 2008–2009. Tämän jälkeen hän pelasi kuitenkin II-divisioonassa Hermeksen ja Muik Hockeyn riveissä kauden 2009–2010. Muik Hockey ilmoitti 10. toukokuuta 2010, että Lapinkoskesta tulee joukkueen uusi päävalmentaja ja kaudella 2010–11 hän pelasi valmentamisen ohella joukkueessa 2 ottelua.

Lapinkoski pelasi ensimmäistä kertaa SM-liigassa Kärpissä kaudella 1987–1988, ja oli mukana seuraavalla kaudella liigakarsinnoissa, joiden päätteeksi Kärpät putosi I-divisioonaan. Pelattuaan I-divisioonassa kaksi kautta Lapinkoski siirtyi Tampereen Tapparaan. Kahden kauden aikana Lapinkoski pelasi 68 ottelua tehden 17:n tehopistettä. Lapinkoski palasi kaudeksi 1993–1994 Kärppiin, mutta siirtyi kauden jälkeen toiseen I-divisioonaseuraan, eli Kokkolan Hermekseen. Hermeksessä viisi kautta pelannut Lapinkoski siirtyi vuosituhannen vaihteessa 1999–2000 Ranskaan, Anglet Hormadi Élite nimiseen seuraan. Kahden kauden jälkeen Lapinkoski palasi Suomeen, nyt II-divisioonaan pietarsaarelaiseen Jeppis HT:ehen. Nostettuaan kaudella 2001–2002 Jeppiksen Suomi-sarjaan, pelasi Lapinkoski aina kauteen 2008–2009 seurassa, kunnes päätti uransa korkeammilla sarjatasoilla. Edustaessaan Kärppiä kaudella 1993–1994 Lapinkoski valittiin I-divisioonan Fair Play -pelaajaksi.

## Lähteet
* Marko Lapinkoski Elite Prospect-sivustolla: http://www.eliteprospects.com/player.php?player=53538
* 

### Viitteet
Alphen aan den Rijn

**Alphen aan den Rijn** on kunta Alankomaissa, Etelä-Hollannin maakunnassa. Sen pinta-ala on 57,68&nbsp;km², josta vesialuetta 2,61&nbsp;km². Kunnan asukasluku oli syyskuun 2009 lopussa 72&nbsp;442. 

## Lähteet

## Aiheesta muualla

* Kunnan kotisivut
Skleroosi

**Skleroosi** tarkoittaa lääketieteessä kovettumaa. Sana esiintyy monen sairauden nimessä:

* amyotrofinen lateraaliskleroosi eli ALS-tauti
* ateroskleroosi
* hippokampusskleroosi
* lichen sclerosus
* maksaskleroosi
* multippeliskleroosi eli MS-tauti
* osteoskleroosi
* otoskleroosi
* systeeminen skleroosi
* tuberoosiskleroosi

*Venäjän puhekielessä sana *skleroz* (склероз) tarkoittaa käytännössä dementiaa.

## Lähteet
Howard Smith

**Howard Smith** voi tarkoittaa muun muassa seuraavia henkilöitä:

* Howard Smith, brittiläinen diplomaatti ja MI5:n johtaja 1979–1981
* Howard Smith, yhdysvaltalainen elokuvaaja
* Howard Smith, yhdysvaltalainen elokuvaohjaaja
* Howard Smith, Suomessa toiminut keraamikko
* Howard Alexander Smith, yhdysvaltalainen senaattori
* Howard Dwight Smith, yhdysvaltalainen arkkitehti
* Howard K. Smith, yhdysvaltalainen toimittaja
* Howard W. Smith, yhdysvaltalainen kongressiedustaja.
Wassim Naouara

**Wassim Naouara** (, s. 26. tammikuuta 1986) on tunisialainen jalkapallomaalivahti, joka edustaa Tunisian pääsarjassa pelaavaa CA Bizertinia.

## Ura
Naouara aloitti jalkapalloilun CS Korban junioreissa, josta hänet matka vei Espéranceen. Hän vietti ensimmäiset kaudet kolmosvahdin roolissa, mutta nousi pelaavaksi maalivahdiksi kaudella 2009-2010, kun joukkueen ykkösmaalivahti Hamdi Kasraoui siirtyi Ranskaan. Erityisesti hän sai peliaikaa kun joukkueen odotukset Arbi Méjria kohtaan osoittautuivat pettymykseksi. Tammikuussa 2011 Naouara allekirjoitti kolmen vuoden jatkosopimuksen. Hän kärsi kuitenkin loukkaantumisista, jonka myötä ykkösvahdiksi noussut Moez Ben Chérifa vakuutti otteillaan ykkösvahdin paikan. Loppukaudesta Naouara juhli Afrikan Mestarien liigan voittoa marraskuussa 2011. Hän joutui kuitenkin tyytymään varamaalivahdin rooliin loukkaantumisten johdosta. Naouara kuitenkin juhli joukkueen mukana Tunisian mestaruutta vuosina 2012 ja 2014.

Heinäkuussa 2014 Naouara allekirjoitti kolmen vuoden sopimuksen CA Bizertinin kanssa.

## Maajoukkueura
Naouara pelasi ensimmäisen maaottelunsa Tunisian maajoukkueessa 10. lokakuuta 2010 Togoa vastaan käydyssä vuoden 2012 Afrikan kisojen karsintaottelussa. Ottelu päättyi Tunisian 1-2 voittoon.

## Saavutukset
* Tunisian mestaruus: 2009, 2010, 2011, 2012, 2014
* Tunisian cup: 2008, 2011
* Afrikan Mestarien liiga: 2011

## Lähteet
Bergambacht

**Bergambacht** on kylä ja entinen kunta Alankomaissa, Etelä-Hollannin maakunnassa. Kunnan pinta-ala oli 38,05&nbsp;km², josta vesialuetta 2,92&nbsp;km². Kunnan asukasluku oli marraskuun 2009 lopussa 9&nbsp;728. 

## Lähteet

## Aiheesta muualla
John Abercrombie

**John Abercrombie** on useiden henkilöiden nimi:

* John Abercrombie (1944–2017), yhdysvaltalainen jazzkitaristi
*John Abercrombie (1866–1940), yhdysvaltalainen poliitikko
*John Abercromby (1841–1924), skotlantilainen arkeologi
*John Joseph Abercrombie (1798–1877), Yhdysvaltojen armeijan prikaatikenraali
* John Abercrombie (1780–1844), skotlantilainen filosofi ja lääkäri
*John Abercromby (1772–1817), brittiläinen kenraali ja poliitikko
*John Abercrombie (1726–1806), skotlantilainen puutarhuri ja kirjailija
*John Abercrombie, 1500-luvulla elänyt roomalaiskatolinen marttyyri, mahdollisesti ei todellinen henkilö
Pueblan kansainvälinen lentoasema Hermanos Serdán

**Pueblan kansainvälinen lentoasema Hermanos Serdán** (, IATA: PBC, ICAO: MMPB) on lentoasema, joka sijaitsee 23 kilometriä Pueblan kaupungin keskustasta luoteeseen lähellä Huejotzingon kylää Meksikossa.

OEA:n (*Operadora Estatal de Aeropuertos*) mukaan vuonna 2007 Pueblan lentoterminaalia käytti 445&nbsp;800 matkustajaa ja seuraavana vuonna 551&nbsp;000 matkustajaa, mikä tarkoittaa 23&nbsp;%:n lisäystä vuodessa.

## Lentoyhtiöt ja reittikohteet
### Kotimaan lennot

### Kansainväliset lennot

## Aiheesta muualla
*Pueblan lentoasema
Raakel

**Raakel** () on Raamatun Vanhan testamentin henkilö. Hän oli Laabanin tytär ja Jaakobin toinen puoliso sekä Joosefin ja Benjaminin äiti.

Raamatun mukaan Jaakob rakastui enonsa Laabanin nuorempaan tyttäreen, serkkuunsa Raakeliin ja lupasi palvella Laabania seitsemän vuotta saadakseen Raakelin vaimokseen. Seitsemän vuoden kuluttua Laaban antoi Jaakobille kuitenkin vanhemman tyttärensä Lean. Hääviikon kuluttua Laaban antoi myös Raakelin Jaakobille vaimoksi sillä ehdolla, että Jaakob palvelee enoaan vielä toiset seitsemän vuotta.
Raakel synnytti Jaakobin 12 pojasta kaksi nuorinta, Joosefin ja Benjaminin, jonka synnyttäessään hän kuoli. Raakelin hauta sijaitsee lähellä Beetlehemiä ja on nykyään turistikohteena.

## Sukupuu
Raakelin sukupuu Raamatun mukaan:

## Lähteet
Argun (joki)

**Argun** (, ) on Amurjoen eteläisempi, 1620&nbsp;km:n pituinen latvajoki koillisessa Aasiassa. Vuoden 1689  Nertšinskin sopimuksesta lukien se on muodostanut Venäjän ja Kiinan välisen rajan 965&nbsp;km:n matkalla.

Joki saa alkunsa Ison-Hinganin vuoriston länsipuolelta Sisä-Mongoliassa. Yläjuoksun nimenä on *Hailar He* (海拉尔河). Amurin katsotaan alkavan Argunin ja pohjoisemman latvajoen Šilkan yhtymäkohdasta.

## Lähteet
Neitsythuorakirkko

**Neitsythuorakirkko** oli Helsingin kaupungin taidemuseon hoitamasta Kluuvin galleriasta Helsingissä Ulla Karttusen yksityisnäyttelystä takavarikoitu taideteos.

Poliisi takavarikoi Karttusen installaation *Neitsythuorakirkko* sekä siihen kuulunutta kuvamateriaalia toisintaneen *Boudoir News* -esitteen Kluuvin galleriasta helmikuussa 2008. Installaatio oli osa *Ekstataattisia&nbsp;naisia – Kirkon ja pornon pyhät neitsyet* -näyttelyä. 

Installaatioon sisältyneen internetistä kerätyn kuvamateriaalin perusteella Karttunen asetettiin syytteeseen lapsipornon hallussapidosta ja levittämisestä. Syyte käsiteltiin Helsingin käräjäoikeudessa toukokuussa 2008. Käräjäoikeus totesi Karttusen syylliseksi kumpaankin rikokseen, mutta hänet jätettiin tuomitsematta rangaistukseen teon eettisen tarkoituksen vuoksi. Käräjäoikeus tuomitsi valtiolle menetetyiksi 199 kuvatulostetta ja 12 näyttelyesitettä. 

Hovioikeus pysytti päätöksen maaliskuussa 2009. Karttunen ei saanut valituslupaa korkeimpaan oikeuteen.

## Katso myös
* *[[Tapaus Neitsythuorakirkko]]*

## Lähteet

## Aiheesta muualla
* Yleisradion artikkeli tapauksesta; sisältää uutisklipin ja haastatteluja
Duck Laken taistelu

**Duck Laken taistelu** oli 26. maaliskuuta 1885 käyty taistelu Saskatchewanin provinssissa, Kanadassa. Taistelu oli ensimmäinen sarjassa taisteluita Kanadan viranomaisten ja paikallisten intiaanien välillä. Saskatchewanin kapinan katsotaan saaneen alkunsa Duck Laken taistelusta.

## Joukkojen ensimmäinen kohtaaminen
25. maaliskuuta joukko métis- ja First Nations -taistelijoita Louis Rielin ja Gabriel Dumontin johdolla valtasivat Hillyard Mitchellin omistaman kauppa-aseman lähellä Duck Lakea. Kanadan ratsupoliisin ylipäällikkö Leif Crozier sai tiedon mahdollisesta valtauksesta ja lähetti pienen yksikön hankkimaan tarvikkeita ennen mahdollista valtausta. Saavuttuaan kauppa-asemalle he havaitsivat tulleensa myöhässä ja perääntyivät takaisin Fort Carltonin linnoitukseen vihollisen suuren ylivoiman vuoksi. Crozier varusti suuremman joukon alueen poliiseista ja sotilaista, ja heillä oli mukanaan myös 7 paunan kaliiperinen kanuuna. Métisit tiesivät sotilaiden tulosta, ja Dumont määräsi joukot järjestettäväksi noin 3,5 kilometrin päähän kauppa-asemasta.

## Taistelu
Joukot kohtasivat seuraavana päivänä. Osapuolet kiistelivät jonkin aikaa. Duck Laken taistelu alkoi lopulta ammuskelusta, mutta nykyään ei ole tiedossa, kumpi osapuoli aloitti ammuskelun. Kanadan joukot joutuivat pian alakynteen ja hajaantuivat metsään. Dumont haavoittui taistelussa ja hän luovutti komennon veljelleen Édouardille. Métisit ryhtyivät jahtaamaan pakenevia hallituksen joukkoja, mutta Riel kutsui heidät takaisin ja totesi riittävästi verta vuodatetun, mikä todennäköisesti esti taistelun muuttumisen verilöylyksi. Ratsupoliisin joukot pakenivat takaisin Fort Carltonin linnoitukseen, jonka he tosin hylkäsivät pari päivää myöhemmin ja peräytyivät lopulta Prince Albertin kaupunkiin, jossa he pysyivät Saskatchewanin kapinan loppuun saakka.

## Lähteet
Aita Camastral

**Aita Camastral** (s. 9. huhtikuuta 1983) on sveitsiläinen entinen alppihiihtäjä.

Camastral voitti pujottelussa Sveitsin mestaruuden vuosina 2006 ja 2008. 25. marraskuuta 2006 hän kisasi ensimmäistä kertaa alppihiihdon maailmancupissa, suurpujottelussa Aspenissa. Ensimmäiset maailmancupin pisteensä Camastral sai 10. marraskuuta 2007, kun hän oli 19:s Reiteralmin pujottelussa. Parhaimmillaan hän sijoittui maailmancupissa yhdenneksitoista Panoraman pujottelussa marraskuussa 2007 ja Mariborin pujottelussa tammikuussa 2008.

Camastral lopetti urheilu-uransa joulukuussa 2010. Häneltä jäi myös Vancouverin olympialaiset 2010 väliin loukkaantumisen takia.

## Lähteet
River-luokka

**River-luokka** on ollut usean erityyppisen alusluokan nimenä Britanniassa, Kanadassa, Australiassa ja Yhdysvalloissa.

## Hävittäjät
*River-luokan hävittäjät, jotka palvelivat Britannian Kuninkaallisessa laivastossa ensimmäisessä maailmansodassa
*River-luokan torpedovenehävittäjät, jotka palvelivat Australian laivastossa ensimmäisessä maailmansodassa
*River-luokan hävittäjät, jotka palvelivat Kanadan laivastossa toisessa maailmansodassa
*River-luokan saattuehävittäjät, jotka palvelivat Australian laivastossa toisen maailmansodan jälkeen

## Fregatit
*River-luokan fregatit, jotka palvelivat Britannian, Kanadan sekä Yhdysvaltain laivastossa toisessa maailmansodassa

## Miinanraivaajat
*River-luokan miinanraivaajat Britannian laivastossa
*River-luokan miinantorjunta-alukset Etelä-Afrikan laivastossa

## Partioveneet
*River-luokan ulkovartioalukset Britannian laivastossa

## Sukellusveneet
*River-luokan sukellusveneet palvelivat Britannian Kuninkaallisessa laivastossa sotien välillä ja toisessa maailmansodassa

## Sluupit
*River-luokan sluupit olivat Australian laivastossa palvelleita Grimsby-luokan aluksia.
Karmah

**Karmah** on italialainen pop/hiphop-yhtye. Karmahiin kuuluvat laulaja Elisa Bava, räppäri July B. (Juliano Bozzano) ja tuottaja Gabry Ponte. Vuonna 2005 bändi menestyi muutamissa Euroopan maissa coverilla The SOS Bandin laulusta "Just Be Good To Me", joka sijoittui Puolan Top 50-listalla ykköseksi. 

Heinäkuussa 2006 bändi julkaisi kappaleen "Tom's Diner", joka on Suzanne Vegan hitti. Karmah julkaisi samana vuonna myös debyyttialbuminsa "Be Good To Me".

## Aiheesta muualla
* Karmahin kotisivut
Pesäpallon Mestaruussarjan kausi 1950

**Pesäpallon SM-sarja 1950** oli SM-sarjan 27. loppuun saatettu kausi. Mestaruuskamppailu oli Lahden ja Haminan välistä vääntöä. Lahti uusi mestaruutensa vasta uusintaottelun jälkeen.

## Mestaruussarja
### Sarjataulukko

Myllykoski, Puna-Mustat ja Toijala putosivat.

Tasapisteissä järjestyksen sarjassa määrää juoksusuhde. Yleisökeskiarvot laskettu pöytäkirjoista tai otteluselostuksista, muutaman ottelun tiedot puuttuvat.

### Ottelut ja yleisökeskiarvot

## Uusinta mestaruudesta

8.10. Hesperia

Mestarijoukkue: Vilho Kokkonen (lukkari), Pertti Jantunen (sieppari), Leo Hannula (1-vahti), Juha Broman (2-vahti), Antti Elomaa (polttaja), Eero Nurminen (3-vahti), Pertti Ahonen (2-vara), Jarmo Suokas (3-vara), Taisto Lehto (koppari), Erkki Alhava (2-vara).

## Lyöjätilasto

Kunnarista 2 pistettä.

## Tuojatilasto

## Tehopelaajat

## Naisten SM

**PPL:n mestaruus**

Semifinaali 1 - Jyväskylä

Semifinaali 2 - Pori

**Loppuottelu**

Naisten **Suomen mestaruus** ratkaistiin lopullisesti liittojen välisessä (PPL-TUL) finaalissa:

Pallo-Toverit: Anja Riski,
Elina Kuittinen,
Ilmi Ahola,
Kyllikki Virtanen,
Leila Liusvaara,
Maija Hellman,
Maija Murto,
Pirkko Mikkonen,
Seija Knuutila,
Sinikka Mertiö,
Sylvi Latvanen,
Urpu Kosonen.

## Palkinnot

## Katso myös
* Luettelo pesäpallon Suomen-mestaruusmitalisteista

## Lähteet
* http://www.mrasilainen.com/sarjat/1950/1950.htm
* Ottelupöytäkirjat
* http://www.pesis.fi/@Bin/352357/msu1950.txt 

### Viitteet

## Aiheesta muualla
* https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls
* LP 1950-52 ottelu ottelulta
Manuel Fettner

**Manuel Fettner** (s. 17. kesäkuuta 1985 Wien) on itävaltalainen mäkihyppääjä, olympiamitalisti sekä joukkuemäen maailmanmestari. 

## Arvokilpailut
Val di Fiemmen MM-kilpailuissa 2013 Fettner sijoittui suurmäessä 15:nneksi. Joukkuemäessä hän kuului Itävallan joukkueeseen, joka voitti kultamitalin 14,1 pisteen erolla Saksaan. Hän pysyi pystyssä toisen kierroksen hyppynsä, vaikka hänen toinen suksensa irtosi jalasta alastulon jälkeen. Kulmin lentomäen MM-kilpailuissa 2016 hän oli mukana Itävallan pronssijoukkueessa. Lahden MM-kilpailuissa 2017 hän sijoittui normaalimäessä 12:nneksi ja oli mukana voittamassa Itävallalle joukkuemäen pronssia. Pekingin olympialaisissa 2022 Fettner saavutti joukkuemäessä kultaa, normaalimäessä hopeaa ja oli suurmäessä seitsemäs. Planican MM-kilpailuissa 2023 hän sijoittui suurmäessä 20:nneksi. Kulmin lentomäen MM-kilpailuissa 2024 hän saavutti hopeaa joukkuekilpailussa. Oberstdorfin lentomäen MM-kilpailuissa 2026 hän kuului Itävallan hopeaa saavuttaneeseen joukkueeseen. Henkilökohtaisessa kilpailussa hän sijoittui 16:nneksi.

Juniorivuosinaan Fettner on voittanut nuorten MM-kilpailuissa yhden joukkuekullan sekä yhden henkilökohtaisen ja kaksi joukkuehopeaa.

## Maailmancup
Mäkihypyn maailmancupissa Fettner kilpaili ensimmäisen kerran vuonna 2001 Innsbruckissa. Parhaimmillaan hän on ollut toinen Engelbergissä 2022 sekä lisäksi kolmas Oberstdorfissa 2010, Kuusamossa 2016, Willingenissä 2017, Lillehammerissa 2023 ja Zakopanessa 2026. Maailmancupin kokonaiskilpailussa hän oli kymmenes kausilla 2016–2017 ja 2022–2023. Hän sijoittui Keski-Euroopan mäkiviikon 2010–2011 kokonaiskilpailussa neljänneksi ja 2016–2017 viidenneksi.

## Lähteet

## Aiheesta muualla
Manuel Fettnerin kotisivut
Taku Takeuchi

**Taku Takeuchi** (jap. 竹内 択 s. 20. toukokuuta 1987) on japanilainen mäkihyppääjä ja maailmanmestari. Uransa alussa hän edusti Puijon Hiihtoseuraa. Hän puhuu myös jonkin verran suomea.

Vancouverin olympialaisissa 2010 Takeuchi oli mukana viidenneksi sijoittuneessa Japanin mäkijoukkueessa. Henkilökohtaisissa kilpailuissa hän karsiutui toiselta kierrokselta. MM-kilpailuissa hän kilpaili ensimmäisen kerran Oslon MM-kilpailuissa 2011 sijoittuen normaalimäessä 24:nneksi ja suurmäessä 26:nneksi. Lisäksi hän oli normaalimäen joukkuekilpailussa viides ja suurmäen joukkuekilpailussa kuudes. Val di Fiemmen MM-kilpailuissa 2013 hän sijoittui normaalimäessä seitsemänneksi. Sekajoukkuemäestä Takeuchi voitti kultaa yhdessä Japanin joukkueen kanssa. Suurmäen henkilökohtaisessa kilpailussa hän oli 17:s ja joukkuekilpailussa viides. Sotšin olympialaisissa 2014 hän oli mukana pronssia saavuttaneessa Japanin joukkueessa. Suurmäessä hän sijoittui 13:nneksi ja normaalimäessä 24:nneksi. Falunin MM-kilpailuissa 2015 hän oli normaalimäessä viides ja sekajoukkuemäessä pronssilla. Lahden MM-kilpailuissa 2017 hän oli normaalimäessä 20:s ja sekajoukkuemäessä pronssilla.

Mäkihypyn maailmancupissa Takeuchi kilpaili ensimmäisen kerran Kuusamossa 24. marraskuuta 2006, sijoittuen 23:nneksi. Kymmenen parhaan joukkoon hän sijoittui ensimmäisen kerran Sapporon kilpailuissa helmikuussa 2008 ollessaan niissä kahdeksas ja yhdeksäs. Ensimmäisen palkintosijansa hän saavutti Innsbruckissa tammikuussa 2012 sijoituttuaan kolmanneksi. Lisäksi hän on sijoittunut toiseksi sekä Klingenthalissa helmikuussa 2013 että Lillehammerissa joulukuussa 2013 ja kolmanneksi Lahdessa helmikuussa 2016. Maailmancupin joukkuekilpailuissa hän on ollut Japanin joukkueessa kahdeksan kertaa palkintosijoilla, joista yksi on sekajoukkuekilpailun voitto.

## Lähteet
Moision koulu

**Moision koulu** voi tarkoittaa seuraavia peruskouluja:
* Moision koulu Lempäälässä
* Moision koulu Lohjalla
* Moision koulu Mikkelissä
* Moision koulu Salossa
* Moision koulu Turussa
* Moision koulu Ylöjärvellä
Kebriones

**Kebriones** () oli myyttinen kreikkalainen sankari, jonka isä oli Troijan kuningas Priamos. Hän oli orja ja Hektorin velipuoli. Akhaialainen Patroklos surmasi Kebrioneen Troijan sodassa.
Konstantin Astrahantsev

**Konstantin Astrahantsev** (, s. 2. marraskuuta 1967 Glazov, Venäjän SFNT, Neuvostoliitto) on entinen venäläinen jääkiekkoilija. Astrahantsev voitti jääkiekon maailmanmestaruuden ja valittiin Neuvostoliiton jääkiekon kunniagalleriaan vuonna 1993. Astrahantsev pelasi Suomessa jääkiekon mestaruussarjassa Kalpassa ja  I divisioonassa Rovaniemen Kiekko-seurassa. Suomi-Sarjassa Astrahantsev on pelanut Rovaniemen Kiekon lisäksi ylitorniolaisen Et-Pon ja II-divisioonan Suomussalmen Palloseuran riveissä. 

## Lähteet
Thryothorus

***Thryothorus*** (aiemmin suomeksi rusopeukaloiset) on peukaloisten heimoon kuuluva varpuslintusuku.

## Sukuun kuuluvia lajeja
Sukuun kuuluu BirdLifen mukaan 2 lajia.
* Harmaapeukaloinen (*Thryothorus griseus*)
* Matkijapeukaloinen (*Thryothorus ludovicianus*)

## Lähteet
Ailsa Craig

**Ailsa Craig** () on saari Skotlannin Firth of Clydessä. Saarella on kivilouhoksia, joista saadusta graniitista valmistetaan curlingkiviä. Nykyään asumaton saari oli 1500-luvun Skotlannin uskonpuhdistuksen aikana katolisten turvapaikka, mutta nyt se on lintujen suojelualue ja siellä elää suuret määrät suulia ja kasvava määrä lunneja.

## Lähteet

## Aiheesta muualla
Taideteollisen korkeakoulun ylioppilaat TOKYO

**Aalto-yliopiston Taiteiden ja suunnittelun ylioppilaat TOKYO ry** on Aalto-yliopiston taiteiden ja suunnittelun korkeakoulun opiskelijoita ja alumneja yhdistävä rekisteröity yhdistys. Yhdistys perustettiin vuonna 2008 jatkamaan Taideteollisen korkeakoulun ylioppilaskunnan TOKYOn kulttuuria ja perinteitä, sillä ylioppilaskunnan oli lopetettava toimintansa vuonna 2010 Taideteollisen korkeakoulun, Helsingin kauppakorkeakoulun ja Teknillisen korkeakoulun yhdistyessä Aalto-yliopistoksi, jonka ylioppilaskuntana toimii Aalto-yliopiston ylioppilaskunta.

## Kirjallisuutta
Einar Holmberg

**Einar Anders Holmberg** (7. huhtikuuta 1878 Turku – 12. joulukuuta 1959 Turku) oli suomenruotsalainen toimittaja, kirjailija, kirjastonhoitaja ja ruotsalaisen kansanpuolueen kansanedustaja. Hän käytti nimimerkkiä *von Klancken*.

Holmbergin vanhemmat olivat merikapteeni Matthias Maurits Holmberg ja Anna Fredrika Söderholm. Hän pääsi ylioppilaaksi 1898 ja valmistui filosofian kandidaatiksi 1903.

Holmberg toimi Ahvenanmaan kansanopiston opettajana 1903–1905 ja Porvoon ruotsalaisen kansanopiston johtajana 1905–1912. Hän oli lisäksi Porvoossa ilmestyneen Borgåbladet-lehden toimittajana 1907–1909 ja Porvoon kaupungin kansakoulujen tarkastajana 1909–1911. 1910-luvulla Holmberg oli Turun kaupungin kirjastonhoitajana 1912–1918 ja Turun ruotsalaisen työväenopiston johtajana 1916–1918. Holmberg otti Turun kaupunginkirjastossa käyttöön amerikkalaistyyppisen järjestelmän johon kuuluivat avohyllyt, pidemmät aukiolojat, maksuttomat kotilainat ja oma osasto lapsille.

Tämän jälkeen Holmberg toimi Åbo Underrättelser-lehdessä toimitussihteerinä 1918–1919, päätoimittajana 1919–1933 ja ensimmäisenä toimittajana 1933–1948. 

Holmberg oli kansanedustajana 1939–1945 edustaen Turun läänin eteläistä vaalipiiriä. Hän oli myös Porvoon ja Turun kaupunginvaltuustojen jäsenenä sekä Suomen ruotsalaisen nuorisoliiton puheenjohtajana. Holmberg kuului myös Åbo Akademin valtuuskuntaan ja hallitukseen sekä Suomen sanomalehtimiesten liiton hallitukseen.

Einar Holmberg oli naimisissa vuodesta 1902 Alfhild Matilda Nikanderin kanssa.

## Teoksia
* *Nya mål och nya medel : några tankar om biblioteket och dess betydelse vid upplysningsarbetet*.   Svenska Folkskolans Vänner, Borgå 1911
* *Utländsk vara : en liten komedi i en akt*. Ungdomsföreningarnas teaterbibliotek 17.   Söderström, Helsingfors 1922
* *Matti Ingman, en akademidonator i Londons City*.   Åbo 1924
* *När Östergårds Kalle kom till klarhet : komedi i tre akter*.    Finlands svenska marthaförbund, Åbo 1936
* *Levande dikt : föredrag vid Runebergsfesten i Jakobstad den 5 febr. 1938*.    Jakobstads historisk-etnografiska museum 1938
* *Det är inte lätt att vara ung just nu : ungdom i kristid*.  Vecko-spegeln, Vasa 1944 (suomennettu nimellä *Nuoriso ja elämä*, Kuvastin, Vaasa 1945)
* *Sisaren och idealskaparen : tal på Runebergsdagen 1945*.   Helsingfors 1945
* *Friherrinnan Saimi Karlsson och andra "sanna berättelser ur livet"*.   Förlaget Bro, Åbo 1946 (nimimerkillä *von Klancken*)
* *Pellinge handelslag m.b.t. 1921-1945*, författare Einar Holmberg och Carl Kuhlberg.   Helsingfors 1946
* *Ett sekel i barmhärtighetens tjänst : fruntimmersföreningen i Åbo 1849-1949 : historik, ägnad gångna generationers gärning*.   Åbo 1949
* *När livet log : barndoms- och ungdomsminnen från det Åbo som var*.   Söderström, Helsingfors 1954
* *Vrethalla husmodersskola : Åbolands lantmannaskola : 50 år : historisk översikt*.   Ekenäs 1956

## Lähteet
* 
*
Pelimiehet

**Pelimiehet** voi viitata seuraaviin:

**[[Pelimiehet (sarjakuva)|Pelimiehet]]*, Mika Malmin piirtämä sarjakuva
**[[Pelimiehet (vuoden 1993 elokuva)|Pelimiehet]]* (*Watch It*), Tom Flynnin ohjaama yhdysvaltalainen elokuva vuodelta 1993
**[[Pelimiehet (vuoden 2003 elokuva)|Pelimiehet]]* (*Matchstick Men*), Ridley Scottin ohjaama yhdysvaltalainen elokuva vuodelta 2003
**[[Pelimiehet (televisiosarja)|Pelimiehet]]* (*Players*), yhdysvaltalainen televisiosarja vuosilta 1997–1998
*, kuoro
*Pelimiehet, Oulu, oululaisen palloiluseuran Oulun Luistinseuran kakkosjoukkue 1970- ja 1980-luvuilla.
**[[Pelimiehet (dokumenttielokuva)|Pelimiehet]]* (*Roll Red Roll*), Nancy Schwartzmanin ohjaama yhdysvaltalainen dokumenttielokuva vuodelta 2018
Anna Kaitila

**Anna Augusta Helena Kaitila**,  o.s. **Forsgren** (12. heinäkuuta 1876 Korpilahti   – 17. marraskuuta 1959 Orimattila ) oli suomalainen opettaja ja kirjailija.

## Henkilöhistoria
Kaitilan vanhemmat olivat kanttori-urkuri Viktor Teodor Forsgrén ja Edla Augusta Silfvenius ja puoliso vuodesta 1902 Teuvo Kaitila. Anna Kaitila toimi kansakoulunopettajana 1895–1904 ja oli viimeksi opettajana Orimattilan Kaitalassa 1900–1904. Hän oli Orimattilan kunnanvaltuuston jäsen 1933–1957 ja toimi Helsingin Sanomien ja Etelä-Suomen Sanomien paikallisena avustajana. Hän avusti pitkään myös Nuori Suomi -albumia.

Kaitila oli Orimattilan Marttayhdistyksen puheenjohtajana yli 50 vuotta. Hän toimi aktiivisesti Kansallisessa Edistyspuolueessa ja oli muun muassa puolueen kansanedustajaehdokkaana.

## Teoksia
* *Viertolan tuvassa*. Raittiuden Ystävien vuorokeskusteluja n:o 15.  Raittiuden ystävät, Helsinki 1906
* *Valkeus voittaa*. Raittiuden Ystävien vuorokeskusteluja n:o 16.  Raittiuden ystävät, Helsinki 1906
* *Sohvi-emännän tuvassa*. Marttayhdistyksen kirjasia.   Helsinki 1908
* *Iltapakina Honkalassa*. Huviohjelmien avuksi n:o 14.  Karisto 1910
* *Kotitoimia : vuoropuhelu*, kirjoittanut A. K. Marttayhdistyksen kirjasia.   Helsinki 1910
* *Perintö : 3-näytöksinen näytelmä*. Raittiuden ystävien näytelmiä n:o 5.   Raittiuden ystävät, Helsinki 1917 
* *Kevään koittaessa : kaksiosainen raittiusnäytelmä.   Edistysseurain kustannus, Helsinki 1919
* *Korpivuoren komeroista : kolmiosainen lastenkeskustelu*. Lasten sarja 22.   Kotikasvatusyhdistys, Helsinki 1923
* *Orimattilan Marttayhdistys 1906–1936*.   Lahti 1936
* *Vaali lieden valkeata : vuorokeskustelu*.   Pellervo-seura, Helsinki 1937
* *Valitut runot'', koonnut ja toimittanut Aarne Rahunen.    Pellervo-seura, Helsinki 1946

## Lähteet
* 

## Viitteet
Sarapeukaloinen

**Sarapeukaloinen** (*Cistothorus platensis*) on hyvin laajalla alueella Pohjois- ja Etelä-Amerikassa tavattava peukaloisiin kuuluva varpuslintu.

## Koko ja ulkonäkö
Kooltaan sarapeukaloinen on noin 9,5&ndash;11&nbsp;cm ja on pienin Pohjois-Amerikassa tavattava peukaloislaji. Lajin ulkonäkö vaihtelee suhteellisen paljon alueittain, mutta yleisväritykseltään laji on selästään ruskea. Selässä ja päässä on tummempia viiruja.Viirujen tiheys, leveys vaihtelevat huomattavasti alalajeittain. Vatsa on väritykseltään valkoinen tai okranruskea.

## Levinneisyys ja elinympäristö
Sarapeukaloista tavataan hyvin laajalla alueella Pohjois- ja Etelä-Amerikassa. Lajin elinalue ulottuu Pohjois-Amerikassa Kanadasta Yhdysvaltojen Itärannikolle ja Meksikoon. Yhdysvalloissa laji muuttaa talveksi etelämmäksi. Etelä-Amerikassa lajia tavataan Andeilla alueella, joka ulottuu Venezuelasta, Kolumbian, Ecuadorin ja Perun kautta Boliviaan. Lisäksi lajia tavataan Chilen, Argentiina ja Uruguayn alangoilta, Falklandsaarilta, osasta Brasiliaa ja Guayanasta. Sarapeukaloisen elinympäristöä ovat suoalueiden ruohikot ja kaislikot. Yleensä lajia ei kuitenkaan tavata osmankäämejä kasvavilta soilta tai alueilta, joissa on syvää seisovaa vettä. Talvisin lajia voi tavata myös hieman kuivemmilta seuduilta.

## Elintavat
Sarapeukaloiset ovat arkoja lintuja, jotka viettävät piileskelevää elämää saraikossa ja kuullaan useammin kuin nähdään. Häirittynä laji juoksee maata pitkin karkuun. Hermostuneena se keikuttaa pyrstöään ylös ja alas sekä liikuttaa siipieään hyvin nopeasti.

Yhdysvalloissa linnut saapuvat pesimäalueelleen toukokuussa ja aloittavat pesimisen kesäkuussa. Pesimäkausi kestää syyskuulle. Koiraat pesivät usein kahden tai useamman naaraan kanssa samanaikaisesti. Linnut puolustavat hyvin aggressiivisesti reviiriään ja voivat tuhota lähellä sijaitsevat muiden sarapeukaloisten ja myös muiden lintulajien pesät. Lajilla on pesimäkauden aikana kaksi tai jopa kolme pesuetta. Naaras munii 6&ndash;7 valkoista munaa, joita vain se hautoo. Myös poikasten ruokinta hyönteisillä ja hämähäkeillä jää pääosin naaraiden vastuulle. Munien hautominen kestää noin kaksi viikkoa.

Sarapeukaloisten ravinto koostuu hyönteisistä ja hämähäkkieläimistä.

## Lähteet
HMCS Margaree

**HMCS Margaree** (viirinumero H49) oli Kanadan laivaston River-luokan hävittäjä, joka oli alun perin Britannian Kuninkaallisen laivaston D-luokan hävittäjä ''HMS Diana''. Alus palveli toisessa maailmansodassa.

## Siirto Kanadalle
Kanadan hallitus aloitti keskustelun 25. kesäkuuta 1940 uponneen *HMCS Fraserin* korvaamisesta. *Diana* oli huollettavana telakalla Lontoossa, kun sen siirto Kanadalle vahvistettiin. Alus poistettiin Kuninkaallisen laivaston palveluksesta ja se siirrettiin 6. syyskuuta 1940 Kanadan laivastolle nimellä *HMCS Margaree*.

## Palvelus
*Margaree* päätti lokakuun alussa koulutuksensa ja se lähti 17. lokakuuta Londonderrystä Pohjois-Irlannista liitettynä saattueeseen OL8. Alus oli saattueen ainoa suoja ennen sen liittymistä suurempaan saattueeseen Halifaxin matkaa varten.

Alus törmäsi 22. lokakuuta rahtialus *MV Port Fairyn* kanssa, jolloin hävittäjä upposi vieden mukanaan 142 henkeä aluksen päällikkö mukaan lukien. Rahtialus pelasti 42 henkeä.

## Lähteet
*
*

### Viitteet
Sheila Mello

**Sheila Chesed de Almeida Mello** (São Paulo, 23. heinäkuuta 1978) on brasilialainen tanssija, näyttelijä ja malli. Hän oli tunnettu sekä klassisen baletin että nykytanssin esittäjänä ennen liittymistään vuonna 1998 *É o Tchan* -ryhmään, jossa korvasi ryhmästä eronneen Carla Perezin.

Sheila Mello on esiintynyt elokuvissa *Segurança Nacional* (2007) ja *Alphaville 2007 d.C.* (2007).
 
## Aiheesta muualla
*Sheila Mellon viralliset sivut 
*
Nikolai Borštševski

**Nikolai Konstantinovitš Borštševski** (, s. 12. tammikuuta 1965 Tomsk, Venäjän SNFT, Neuvostoliitto) on venäläinen jääkiekkovalmentaja ja entinen jääkiekkoilija, pelipaikaltaan oikea laitahyökkääjä.

Neuvostoliitossa Borštševski edusti moskovalaisseuroja Dynamo (1983–1989) ja Spartak (1989–1992), joiden riveissä hän saavutti neljä Neuvostoliiton mestaruussarjan hopeaa ja kolme pronssia. Vuonna 1992 hän kuului Albertvillen talviolympialaisissa kultaa voittaneeseen Itsenäisten valtioiden yhteisön ja Georgian muodostamaan yhdistyneeseen joukkueeseen ja sai urheilumestarin kunniannimen.

Toronto Maple Leafs varasi Borštševskin vuonna 1992 Pohjois-Amerikan NHL-liigaan, jonne hän siirtyi seuraavaksi kaudeksi. Pienestä koostaan johtuen lempinimen ”Stick” saanut Borštševski pelasi NHL:ssä Toronton lisäksi Calgary Flamesin ja Dallas Starsin joukkueissa. Huolimatta onnistuneesta NHL-debyyttikaudesta  hän ei koskaan saavuttanut Pohjois-Amerikassa saman tason menestystä kuin Neuvostoliitossa johtuen loukkaantumisista ja liigan aggressiivisemmasta pelityylistä. Hän siirtyi kesken kauden  saksalaiseen Kölner Haieen ja palasi vuonna 1996 Spartakiin, jossa hän lopetti uransa vuonna 1998.

Peliuransa jälkeen Borštševski on toiminut valmentajana. Korkeimmalla sarjatasolla hän on valmentanut Lokomotiv Jaroslavlia vuosina 2006–2007 ja Atlantia marraskuusta 2009 lähtien.

## Saavutukset
* Neuvostoliiton-mestaruushopea: 1985, 1986, 1987, 1991
** Neuvostoliiton-mestaruuspronssi: 1983, 1988, 1992
* Olympiakulta: 1992

## Lähteet
* 
*
Vladimir Brežnev

**Vladimir Brežnev** (5. maaliskuuta 1935 Moskova, Neuvostoliitto – 20. maaliskuuta 1996) oli neuvostoliittolainen jääkiekkoilija. Brežnev oli pelipaikaltaan puolustaja, ja kätisyydeltään vasenkätinen. Brežnev pelasi Neuvostoliiton jääkiekkomaajoukkueessa kansainvälisiä otteluita kahdeksan kauden aikana yhteensä 57 ottelua, joissa hän teki 17 maalia. Jääkiekon maailmanmestaruuskilpailuissa Brežnev pelasi vuosina 1961, 1965 ja 1966. Seuratasolla hän edusti kahta ensimmäistä kautta lukuun ottamatta TsSKA Moskova -jääkiekkoseuraa, pelaten 350 ottelua tehden niissä 45 maalia. Brežnev valittiin Neuvostoliiton ja Venäjän jääkiekkoilun kunniagalleriaan vuonna 1965. 

## Saavutukset
* kaksi jääkiekon maailmanmestaruutta 1965, 1966

## Lähteet

## Aiheesta muualla
* Chidlovskin sivut
The Definitive Collection (Sammy Davis Jr.)

**The Definitive Collection** on Sammy Davis Jr.:n kokoelma-albumi, joka julkaistiin vuonna 2006. Se sisältää hänen kaikki suosituimmat hittinsä kolmelta vuosikymmeneltä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
The Definitive Collection

**The Definitive Collection** on useiden eri artistien kokoelmalevyjen nimi:

* *[[The Definitive Alice Cooper]]*, Alice Cooperin albumi
* *[[The Definitive Collection (Billy Ray Cyrus)|The Definitive Collection]]*, Billy Ray Cyrusin albumi
* *[[The Definitive Collection (Cameo)|The Definitive Collection]]*, Cameon albumi
* *[[Definitive Collection (Europe)|Definitive Collection]]*, Europen albumi
* *[[The Definitive Ray Charles]]*, Ray Charlesin albumi
* *[[The Definitive Rock Collection|The Definitive Rock Collection]]*, White Lionin albumi
* *[[The Definitive Collection (Michael Jackson)|The Definitive Collection]]*, Michael Jacksonin albumi
* *[[The Definitive Collection (Sammy Davis Jr.)|The Definitive Collection]]*, Sammy Davis Jr.:n albumi
* *[[The Definitive Simon & Garfunkel]]*, Simon & Garfunkelin albumi
* *[[Definitive Collection (Led Zeppelin)|Definitive Collection]]*, Led Zeppelinin albumi
Who’s That Girl (elokuva)

**Who’s That Girl** on James Foleyn ohjaama yhdysvaltalainen screwballkomediaelokuva vuodelta 1987. Sen pääosissa olivat Madonna ja Griffin Dunne. Se on uusi versio Howard Hawksin klassikkokomediasta *[[Hätä ei lue lakia]]* (1938).

## Rooleissa

## Soundtrack
Elokuvan soundtrack on *[[Who’s That Girl]]*.

## Arvostelut
Erkki Huhtamo kuvasi elokuvaa ensi-illan jälkeen ''Filmihullussa'' degeneroituneeksi toisinnoksi 1930-luvun screwball-komediasta. Hänen mielestään elokuva oli ”veltosti ”ohjattu”” ja ”kehnosti näytelty.

Tapani Maskulan arvostelu elokuva televisioesityksen yhteydessä 1992 oli myönteinen. Hän kirjoitti: ”Mitä enemmän teoksiin tulee ajallista etäisyyttä, sitä selvemmin ne paljastavat ansionsa pinnallisten muotikuohujen alta.” Hän piti sitä ”riemastuttavana” versiona *Hätä ei lue lakia* -elokuvasta. Hän valitti kuitenkin, ettei kaikkia hauskoja oivalluksia pystytä kytkemään tyydyttäväksi kokonaisuudeksi.

*[[Video-opas|Video-oppaassa]]* vuodelta 1994 Asko Alanen teilaa elokuvan erittäin kevyeksi komedianlatuskaksi ja antaa sille yhden tähden viidestä, mikä vastaa sanallista arviota ”huono”.

## Lähteet
* 
* 
* 

### Viitteet
Nils-Arvid Bringéus

**Nils-Arvid Bringéus** (29. maaliskuuta 1926 – 21. huhtikuuta 2023) oli Lundin yliopiston kansatieteen professori ja Ruotsin kirkon pappi.

## Bibliografia

* Sägnen om Örkelljunga kyrkklocka 1949
* Begravning 1949
* Kyrkans tjänare i Örkelljunga pastorat 1950
* Folkminnen från Örkelljungabygden 1953
* Klockringningsseden i Sverige 1958
* Järnplogen som innovation 1962
* Brännodling 1963
* Tradition och förändring i 1800-talets skånska lanthushållning 1964
* Gunnar Olof Hyltén-Cavallius som etnolog 1966
* Unnarydsborna 1967 
* Skördegudstjänst 1969
* Studiet av innovationer 1969
* Svensk begravningssed 1969
* Källkritiska problem inom etnologisk forskning 1975
* Årets festseder 1976
* Människan som kulturvarelse 1976
* Kistebrev som förlagor till sydsvenska bonadsmålningar 1977
* Bouppteckningar som etnologisk källa 1977
* Sydsvenskt bonadsmåleri 1978
* Brödsmulor 1978
* Folkliga bildframställningar av de olika samhällsstånden 1978
* Att läsa för maten 1979
* Matkultur i Skåne 1981
* Bildlore 1981
* Örkelljunga hembygdsförening 1931-1981, 1981
* Sydsvenska bonadsmålningar 1982
* Resekörare och besekrämare 1983
* Lärkesholm och von Reiserska stiftelsen 1984
* Det etnologiska ämnesområdet 1985
* Svensk begravningssed i historisk belysning 1986
* Livets högtider 1987
* Mat och måltid 1988
* Julträd 1991
* Hjelmsjö 1992
* Ingeborrarps friluftsmuseum 1992
* Karlin och kulturen 1992
* Rya gamla kyrka 1993
* Ur släktens sekretärer 1993
* Bonadsmålningar av Nils Lundbergh 1994
* Skånska kistebrev 1995
* Örkelljunga kyrka 1997
* Folklig fromhet 1997
* Vallfärder till S:t Olof 1997
* Från klocksägen till kommunvapen 1998
* Årets festdagar 1999
* Kistebrev tryckta i Jönköping 1999
* Gästgiveriet i Örkelljunga 2000
* Herrskap och hushållning på Kiviks Äsperöd 2000
* Landshövdingen på Lärkesholm 2001
* Kistebrev tryckta av Lars Gullbransson i Varberg 2002
* Sven Erlandssons bonadsmålningar i Håcksviks klockaregård 2002
* Örkelljungabilder 2002
* Västsvenska kistebrev 2003
* Rune Brännborn 2003
* Lyckan kommer, lyckan går 2004
* Julstugor och sommarlag 2005
* Den kyrkliga seden 2005
* Carl Wilhelm von Sydow som folklorist 2006

## Palkinnot
*Lengertzin kirjallisuuspalkinto 2001

## Lähteet
Štšutšinsk

**Štšutšinsk** () on kaupunki Kazakstanin pohjoisosassa Akmolan alueella. Se on Štšutšinskin piirin keskus. Vuonna 1998 kaupungin asukasluku oli 47 900. Štšutšinsk on ollut kaupunki vuodesta 1939.

## Tunnettuja henkilöitä
* Vladimir Smirnov, hiihtäjä
* Nikolai Tšebotko, hiihtäjä

## Lähteet

* Ski site